Document ID: 32005R0503

UREDBA KOMISIJE (ES) št. 503/2005
z dne 31. marca 2005
o spremembi Uredbe Sveta (ES) št. 747/2001 v zvezi s tarifnimi kvotami Skupnosti in referenčno količino za nekatere izdelke s poreklom iz Maroka
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 747/2001 z dne 9. aprila 2001 o zagotovitvi upravljanja tarifnih kvot Skupnosti in referenčnih količin za izdelke, ki so na podlagi sporazumov z nekaterimi sredozemskimi državami upravičeni do preferencialov, ter o razveljavitvi uredb (ES) št. 1981/94 in (ES) št. 934/95 (1), in zlasti člena 5(1)(b) Uredbe,
ob upoštevanju naslednjega:
(1)
Svet je s Sklepom z dne 16. marca 2005 (2) odobril podpis in od 1. maja 2004 predpisal začasno uporabo Protokola k Evro-mediteranskemu sporazumu med Evropsko skupnostjo in njenimi državami članicami na eni strani ter Kraljevino Maroko na drugi strani, o upoštevanju pristopa Republike Češke, Republike Estonije, Republike Ciper, Republike Madžarske, Republike Latvije, Republike Litve, Republike Malte, Republike Poljske, Republike Slovenije in Slovaške republike k Evropski uniji.
(2)
Protokol določa za nekatere izdelke s poreklom iz Maroka nove tarifne kvote in novo referenčno količino ter tudi spremembe obstoječih tarifnih kvot, določenih v Uredbi (ES) št. 747/2001.
(3)
Za izvajanje novih tarifnih kvot in referenčne količine ter sprememb obstoječih tarifnih kvot je treba spremeniti Uredbo (ES) št. 747/2001.
(4)
Za leto 2004 je treba obsege novih tarifnih kvot in referenčne količine ter povečanja obsegov obstoječih tarifnih kvot izračunati kot delež osnovnih obsegov, določenih v Protokolu, sorazmerno z delom obdobja, ki je preteklo pred 1. majem 2004.
(5)
Za lažje upravljanje nekaterih obstoječih tarifnih kvot, določenih v Uredbi (ES) št. 747/2001, se količine, uvožene v okviru teh kvot, upoštevajo pri obračunavanju zadevnih tarifnih kvot, odprtih v skladu z Uredbo (ES) št. 747/2001, kakor je spremenjena s to uredbo.
(6)
Ker se Protokol uporablja od 1. maja 2004, se ta uredba uporablja z istim dnem in naj čim prej stopi v veljavo.
(7)
Ukrepi iz te uredbe so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Priloga II k Uredbi (ES) št. 747/2001 se dopolni, kot je določeno v Prilogi k tej uredbi.
Člen 2
Količine, ki so bile v skladu s Prilogo II Uredbe (ES) št. 747/2001 dane v prosti promet v Skupnosti v okviru tarifnih kvot z zaporednimi številkami 09.1104, 09.1112, 09.1122, 09.1130 in 09.1137, se upoštevajo pri obračunavanju zadevnih tarifnih kvot, odprtih v skladu s Prilogo II k Uredbi (ES) št. 747/2001, kakor je spremenjena s to uredbo.
Člen 3
Ta uredba začne veljati z dnem objave v Uradnem listu Evropske unije.
Uporablja se od 1. maja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 31. marca 2005

Labels: 3
17
18
6